
Republika Hrvatska
Općinski sud u Velikoj Gorici
Prekršajni odjel
Velika Gorica, Trg kralja Tomislava 36
Poslovni broj: Pp-442/2025

U   I M E   R E P U B L I K E   H R V A T S K E

P R E S U D A

	Općinski sud u Velikoj Gorici, Prekršajni odjel, po sutkinji Gordani Trivunov, kao sucu pojedincu, uz sudjelovanje zapisničara Kristina Habunek u prekršajnom postupku protiv okrivljenika Saše Spudić iz Karlovca, Senjska ulica 12,   zbog prekršaja iz čl.17. st.1.  Zakona o prekršajima protiv javnog reda i mira, pokrenutog optužnim prijedlogom PU zagrebačke, PP Velika Gorica, pod brojem: klasa; 211-07/25-5/3917, ur.br. 511-19-36-25-1  od 13.02.2025., na temelju čl. 94. i čl. 221. st. 1. toč. 1. Prekršajnog zakona, dana 20. svibnja 2026.g.

p r e s u d i o   j e

Okrivljeni Saša Spudić iz Karlovca, Senjska ulica 12, OIB: 53089978273, rođen 14.04.1976. u Karlovcu, državljanin RH, od oca Branka, do sada prekršajno kažnjavan, a ne vodi se drugi prekršajni niti kazneni postupak.
	
kriv je

		- što je dana 13.02.2025. u 15:15 sati, u mjestu Velika Gorica, Ulica Matije Magdalenića kućni broj 2, okrivljeni Saša Spudić pod utjecajem alkohola (1,18 g/kg), vrijeđao i omalovažavao je policijske službenice PP Velika Gorica Anamariju Lozić i Aleksandru Momić raznim pogrdnim riječima "Koje ste vi seljačine u plavom, jebem vam mater plavu, pušite kurac!“ kojom prilikom je uzastopno više puta vičući ponavljao.


		
Čime je počinjen prekršaj iz članka 17. stavka 1. Zakon o prekršajima protiv javnog reda i mira,

- te se temeljem istih propisa, uz primjenu čl.37 Prekršajnog zakona

kažnjava
	
	za prekršaj novčanom kaznom u iznosu 600,00 (šesto) eura

	 

	 

Okrivljenik je dužan novčanu kaznu platiti u roku od 90 dana od dana pravomoćnosti ove presude uplatnicom na žiro račun. Ukoliko okrivljenik u zadanom roku plati 2/3 izrečene novčane kazne smatrat će se da je kazna u cjelini plaćena.
	
Temeljem čl. 139. st. 1. Prekršajnog zakona okrivljenik je obvezan naknaditi troškove prekršajnog postupka u paušalnom iznosu od 50,00 (pedeset) eura u roku od 90 dana po pravomoćnosti ove presude.
	 
Obrazloženje

 1. 	PU zagrebačka, Policijska postaja Velika Gorica, pod brojem ; klasa; 211-07/25-5/3917, ur.br. 511-19-36-25-1  od 13.02.2025.g, podnijela je ovom sudu optužni prijedlog protiv okrivljenika, zbog prekršaja iz čl.17. stavka 1. Zakona o prekršajima protiv javnog reda i mira, činjenično i pravno opisanih u izreci ove presude.    

 2. 	Pozvan da se očituje o osnovanosti navoda iz optužnog prijedloga, okrivljeni se pozivu za dan 20.05.2026. nije odazvao, niti opravdao svoj izostanak, stoga su se stekli uvjeti za donošenje presude na temelju čl. 167. st. 3. uz primjenu čl. 222. st.1. Prekršajnog zakona, kao da se okrivljenik branio šutnjom.

 3. 	Sud je u dokaznom postupku izvršio uvid čitanjem u optužni prijedlog, u obavijest, u izvješća, u zapisnik o ispitivanju osumnjičenika, u zapisnik o ispitivanju svjedoka, u službenu zabilješku o dojavi, u potvrdu iz Prekršajne evidencije za okrivljenika. 

4.	Stoga je sudac nakon provedenog žurnog postupka donio odluku o počinjenom prekršaju kao u izreci presude i okrivljenika proglasio krivim te ga kaznio novčanom kaznom za prekršaj u visini za koju smatra da je primjerena i opravdana, te da odgovara stupnju krivnje, opasnosti djela i svrsi kažnjavanja okrivljenika.

5.	Prilikom izbora vrste i mjere kazne sudac je cijenio sve olakotne i otegotne okolnosti propisane u čl.36.st.1. i st.2. Prekršajnog zakona.


6	Stoga je sudac za počinjeni prekršaj, umjesto kazne u propisanom iznosu, okrivljeniku izrekao kaznu ispod propisanog posebnog minimuma kazne, a ne kaznu zatvora jer smatra da se svrha kažnjavanja može postići i blažom kaznom od najmanje propisane.

7.	Temeljem odredbe čl.152.st.3. i čl.183.st.2. Prekršajnog zakona upozorava se okrivljenik da ako u roku koji mu je određen za plaćanje novčane kazne uplati dvije trećine izrečene novčane kazne smatrat će se da je novčana kazna u cjelini uplaćena.



8.	Odluka o trošku prekršajnog postupka temelji se na propisima navedenim u izreci presude, a visina je odmjerena u najmanjem paušalnom iznosu, razmjerno duljini trajanja i složenosti postupka.


U Velikoj Gorici, 20. svibnja 2026.
Zapisničar: 						                                       Sudac: 
Kristina Habunek, v.r.				                         Gordana Trivunov, v.r.
Uputa o pravnom lijeku:
Protiv presude dopuštena je žalba u roku od 8 dana od dana dostave prijepisa presude. Žalba se podnosi ovom sudu u dva primjerka, a o žalbi odlučuje Visoki prekršajni sud Republike Hrvatske.

	 
Presuda se dostavlja: 
1. Okrivljeniku, 
1. Ovlaštenom tužitelju
1. Prekršajni odjel radi izvršenja,
1. pismohrana, ovdje, 

Za točnost otpravka - ovlašteni službenik:
Katica Franjko

